
OMILIA I DESPRE POST 


Cuvîntul 1 


I 


«Sunaţi din trîmbiţă în ziua cea binevestită a Domnului» !. Poruncă 
profetică sînt cuvintele acestea ! Dar citirile din Stînta Scriptură, pe care 
le-am citit astăzi, sînt mai puternice decît sunetul trîmbiţei și mai lă- 
murite decît orice instrument muzical. Ne vestesc sărbătoarea premer- 
gătoare acestor zile. 

Am cunoscut harul posturilor prin proorocul Isaia. Isaia a lepădat 
postul iudaic și ne-a arătat adevăratul post, spunînd: «Nu postiţi în ju- 
decăţi și în certuri, ci dezleagă toată legătura nedreptăţii» 2; iar Dom- 
nul a zis : «Nu fiţi trişti, ci spală-ți faţa ta și unge-ţi capul tău» $. 

Să fim deci cuprinși de niște simţăminte ca acestea, aşa cum am şi 
fost învăţaţi ! Să nu ne mîhnim de zilele ce se apropie! Să fim veseli în 
ele, așa cum se cuvine sfinţilor. Cel trist nu primeşte cunună, iar cel 
care suspină nu biruie. Nu te întrista cînd ţi se poartă de grijă | E o 
nebunie să nu te bucuri de sănătatea sufletului și să te mîhnești de 
schimbarea mîncărurilor, lăsînd să se înțeleagă că-ţi face mai multă bucu- 
rie plăcerea stomacului decit purtarea de grijă a sufletului. Săturarea 
mărginește plăcerea numai la pîntece; postul, însă, urcă folosul la su- 


flet. Bucură-te, că ţi s-a dat de Doctor un leac ce ucide păcatul. După 


cum viermii, care se înmulțesc în pîntecele copiilor, sînt distruși cu 
doctorii foarte amare, tot așa și postul, vrednic cu adevărat de acest 
nume, cînd pătrunde în suflet, omoară păcatul ascuns în adînc. 


II 


«Unge-ţi capul tău şi spală-ți fața ta». Cuvintele acestea ale Scrip- 
urii te duc la taine. Cel uns a fost uns, cel spălat a fost spălat. Tu în- 
dreaptă această poruncă la suilet! Unge capul cu ungere sfintă, ca să 


1. Ps., 80, 4. 
2. Isaia, 58, 4. 6. 
3. Matei, 6, 16—17. 

ajungi părtaș al lui Hristos și așa apropie-te de post. Nu-ţi ascunde faţa 
ca actorii ! Faţa ţi-o ascunzi atunci cînd vrei să mu-ţi dezvălui sufletul. 
Ți-o ascunzi cu minciuna, ca şi cu un voal. Să nu fii actor! Actorul în- 
fățişează pe scenă persoane străine. Este rob, dar o face pe stăpinul! 
Este om de rind, şi o face pe împăratul. Tot așa și în viața aceasta. 
Mulţi oameni teatralizează, ca pe o scenă, viaţa lor; una au în inimă 
şi alta arată oamenilor. Nu-ţi ascunde deci fața! Ceea ce ești, aceea 
arată-te ! Nu lua înfățișare tristă, căutînd să fii slăvit pentru că pari în- 
frînat. Facerea de bine trimbiţată n-are folos, iar postul dat în vileag 
n-are cîştig. Că faptele bune, făcute numai pentru a fi văzute de oameni, 
nu-și duc roadele în veacul de apoi, ci iau sfîrşit odată cu laudele lumii, 
Aleargă așadar cu bucurie la darul postului ! Postul e un dar din bătrini, 
Nu s-a învechit, nici m-a îmbătrinit! E totdeauna nou, e veşnic în floare. 


i 
i 


III 


Socotești oare că pun începutul postului odată cu darea legii ?, Nu! 
Postul e mai vechi ca legea. Dacă vei avea răbdare, vei vedea că spu- 
sele mele sint adevărate. Să nu socotești că postul a început cu ziua 
curăţirii poruncită poporului lui Israil în a zecea zi a lunii a şaptea €. 
Nu! Străbate istoria sfintă, cerceteaz-o, ca să afli începutul postului ! 
Postul nu-i descoperire nouă. E un odor al strămoșilor. Și e vrednic de 
respect tot ce e vechi. Respectă deci vechimea postului ! Are aceeași 
vîrstă ca și omenirea. 

Legea postului a fost dată în paradis. Adam a primit întîia oară po- 
runca de a posti: «Nu mâncaţi din pomul cunoștinței binelui şi răului», 
Cuvîntul : «Nu mâncaţi» este o lege a postului și înfrînării. Dacă Eva ar 
fi postit şi n-ar fi mîncat din pom, n-am mai îi avut trebuinţă de postul 
de acum, că «n-au trebuință cei sănătoşi de doctori, ci cei bolnavi», 
Ne-am îmbolnăvit prin păcat, să me vindecăm prin pocăință! Iar po- 
căimța fără post este neputincioasă. Îndreaptă-te, dar, înaintea lui Dum- 
nezeu prin post. Mai mult; chipul în care au trăit primii oameni în rai 
este o imagine a postului, nu numai pentru că ducînd o viaţă înge- 
Tească ajunseseră, prin cumpătare, la asemănarea cu îngerii, ci și pen- 
tru că mu erau cunoscute locuitorilor paradisului toate cele născocite 
mai tîrziu de om: mici băutul vinului, nici tăiatul animalelor, nici toate 
cele cîte turbură mintea omenească. 


4, Lev., 25, 9. 
5. Fac., 2, 17. 
6. Matei, 9, 12. 

IV 


N-am postit, şi am fost alungaţi din rai! Să postim, dar, ca să ne 
întoarcem în rai! Nu vezi că Lazăr a intrat prin post în paradis? Nu 
imita neascultarea Evei! Nu lua din nou sfătuitor pe șarpe, care ne siă- 
tuiește să mîncăm, ca să ne cruțăm trupul! Nu-ţi găsi scuza în boala 
trupului sau în slăbiciune ! Nu-mi spune mie scuzele ! Spune-le lui Dum- 
nezeu, Care ştie totul! Îmi spui că nu poţi să posteşti! Dar să te ghit- 
tuieşti în toate zilele vieţii tale și să-ţi strivești trupul sub greutatea 
mâncărurilor, poţi 2 Știu că doctorii nu prescriu bolnavilor mîncăruri fe- 
lurite, ci post și înfrînare. Cum dar? Dacă poţi să posteșii și să te în- 
frînzei cînd ești bo.nav, pentru ce spui că nu poți s-o faci cînd eşti să- 
nătos ? Ce este mai ușor pentru stomac: să petreacă noaptea cu o mîn- 
care ușoară sau să stea împovărat de mulţimea mîncărurilor 2 Dar, mai 
bine spus, nu să stea, ci să se întoarcă necontenit şi pe o parte și pe 
alta, rupîndu-se și strîmtorîndu-se ; afară numai dacă vei spune că și 
corăbierii salvează mai ușor de la înec o corabie încărcată cu poveri 
decît una mai sprintenă și mai ușoară. Lucrurile, însă, se petrec cu totul 
dimpotrivă : o mică înălţare a valurilor dă la fund o corabie încărcată 
cu multe poveri, pe cînd o corabie cu o încărcătură potrivită trece ușor 
prin furtună, că n-o împiedică nimic să plutească pe deasupra valurilor. 
Tot așa se întîmplă și cu trupurile oamenilor. Împovărate necontenit cu 
prea multă mîncare, trupurile se îmbolnăvesc cu ușurință; dar dacă fo- 
losesc mîncare puţină și ușoară scapă și de suferinţa pe care o așteaptă 
de pe urma bolii, ca de o furtună ce se pornește împotriva lor, dar se 
depărtează şi de suferinţa: care începe a se ivi, ca de o ciocnire cu o 
stincă din mijlocul mării. Stomacul, care are menirea să întreţină trupul, 
mistuie cu ușurință mîncărurile simple și ușoare ; dar dacă i se dau miîn- 
căruri costisitoare și felurite, nu poale să le mistuie și dă naștere la fel 
de fel de boli. 


V 


Dar să ne întoarcem cuvintul nostru la istoria postului. Să arătăm 
cît este de vechi, să arătăm că toţi sfinţii l-au primit, ca pe o moștenire 
strămoşească, și l-au păzit, transmițindu-l din tată în fiu. Așa s-a păs- 
trat acest bun și a ajuns, din neam în neam, pînă la noi. 

În rai nu era vin, nu se tăiau vite şi nici nu se mînca carne, După 
potop a apărut vinul. După potop s-a spus: «Mincaţi de toate ca pe iarba 
verde» 7. Cînd n-a mai fost nădejde de desăvirșire, s-a îngăduit ca omul 
să se înfrupte din toate aceste lucruri. Înainte de potop, nu se cunoștea 
vinul; dovadă Noe, care nu știa ce-i vinul, Nu se ivise încă vinul în 


bear 


E DCITRER ADUCI II CC Oct 
7. Fac., 9, 3. 

viața oamenilor și nici nu ajunsese obicei băutul vinului. Noe n-a văzut 
pe un alt om biînd vin și nici el nu încercase gustul vinului, așa că fără 
să-și dea seama a fost vătămat de vin. «Noe, spune Scriptura, a sădit 
vie, a băut din rodul ei și s-a îmbătat» 8, nu pentru că era beţiv, ci 
pentru că nu știa cît trebuie să bea. Deci, descoperirea băutului de vin 
este mai nouă decit paradisul, așa că postul este foarte vechi. 

Știm că Moisi prin post s-a urcat în munte?. Că n-ar fi îndrăznit 
să se apropie de virful muntelui care fumega, nici n-ar fi cutezat să in- 
tre în nor, dacă n-ar fi fost înarmat cu postul. Prin post a primit porun- 
cile scrise pe plăci de degetul lui Dumnezeu. Sus, pe munte, postul a 
prilejuit darea legii; iar jos, la poalele lui, lăcomia la mîncare a înne- 
bunit pe oameni să se închine idolilor. «Poporul, spune Scriptura, s-a 
așezat să mănînce şi să bea şi s-a sculat să joace» 1. O singură îmbă- 
tare cu vin a zădărnicit cele parruzeci de zile de post și de rugăciune 
ale lui Moisi. Plăcile scrise cu degetul lui Dumnezeu, pe care le pri- 
mise postul, pe acelea le-a sfărimat beţia, că profetul n-a socotit cu 
cale ca un popor beat să primească legile lui Dumnezeu !!. Și astfel, 
poporul, care învățase să cunoască pe Dumnezeu prin minuni nespus 
de mari, a alunecat într-o clipită, prin lăcomie, la mîncare, la închi- 
narea de idoli. Pune faţă în faţă aceste două: postul, care apropie de 
Dumnezeu, şi desfătarea, care îndepărtează de mîntuire. Dar să ne co- 
borim încă mai mult pe calea istoriei, îndrepiindu-ne spre cele petre- 
cute mai tirziu. 


VI 


Ce a pingărit pe Isav și l-a făcut rob fratelui său? Nu o singură 
mîncare în schimbul căreia şi-a dat dreptul de întîi născut 212 Oare nu 
rugăciunea, unită cu postul, a dăruit mamei sale pe Samuil ?:3 Cine a 
făcut pe Samson viteaz mare şi mebiruit ? Oare nu postul, prin care a 
și fost zămislit în pîntecele maicii sale 714 Postul l-a născut, postul l-a 
alăptat, postul l-a făcut bărbat, postul poruncit mamei lui de înger : 
«Tot ce iese din vița de vie să nu mănînce şi vin și băuturi ameţitoare 


să nu bea» 35, 

Postul naște pe profeţi, întărește pe cei puternici. Postul înțelep- 
țește pe legiuitori. Postul este bun talisman al sufletului, tovarăș cre- 
Ap Ii ii PE) 

8. Fac., 9, 20—21, 

9. Ieş., 24, 18. 

10. Ieş., 32, 6. 

11. Ieș., 32, 19. 

12. Fac., 25, 33—-34. 

13. I Regi, 1, 13, 

14. Jud., 13, 4. 

15. Jud., 13, 14, 

dincios al trupului, armă pentru luptători, loc de exerciţiu pentru atle-“ 
„ţii credinţei. Postul îndepărtează ispitele, postul îndeamnă spre evilavie.. 
'Postul este tovarăș al înfrinării, creator al castităţii. În timp de răz- 
"boi face eroi, iar în timp de pace propovăduieșie liniștea. Pe credincios: 
îl sfințește, iar pe preot îl desăvirșește, că nu-i cu putință să îndrăz- 
nhească cineva a săvirşi sfintele slujbe fără să postească; aceasta nw 
numai în siujba noastră de acum, tainică şi adevărată, ci și în cea pre- 
închipuitoare, care se aducea în legea cea veche. 

Postul l-a făcut pe Ilie să vadă priveliște de taină. După ce timp: 
de patruzeci de zile și-a curăţit sufletul prin post, a fost învrednicit să 
vadă pe Domnul în peştera din muntele Horiv, atit cît e cu putință unui: 
om să-L vadă 5, Prin post a dat înapoi văduvei viu copilul şi astfel prin 
post a fost puternic chiar faţă de moarte 7. O voce ieșită dintr-o gurăr 
care a postit, a închis unui popor nelegiuit cerul trei ani și șase luni 18,- 
Și ca să moaie inima neîmblînzită a celor îmndărătnici, a preferat să su- 
fere şi el ca şi aceia. De aceea a și spus: «Viu este Domnul ; nu va fi 
apă pe pămînt decît numai atunci cînd voi spune eu» 19 Şi a făcut Ilie car 
prin foamete, întreg poporul să postească, ca să îndrepte răutaiea oa- 
menilor, pricinuită de desfătare și de viaţă desfrînală. 

Ce fel de viaţă a avut Elisei ? Prin ce a reușit Elisei să fie găzduit 
de sunamiteancă ? % Prin ce ospăta Elisei pe profeţi? Oare nu cu ier- 
buri sălbatice și cu puţină făină împlinea legea găzduirii ?21 Cind oaspe- 
ţii au mîncat odată cu celelalte verdeţuri și o buruiană otrăvitoare erau 
să moară dacă n-ar fi fost distrusă otrava prin rugăciunea postitorului 2. 
Și, ca să spun pe scurt, postul i-a ajutat pe toţi sfinţii să viețuiască po- 
trivit voii lui Dumnezeu. 

Există o piatră, numită amiantă %, pe care focul n-o mistuie ; cînk 
e pusă la flacără pare că s-a prefăcut în cărbune ; dar cînd e scoasă 
din foc, se face mai curată, ca și cînd ar fi fost spălată cu apă. Toi așa 
erau şi trupurile celor trei tineri din Babilon %. Prin post au căpătat 
firea amiantei. În văpaia cea mare a cuptorului, ca şi cum ar fi avut 
de aur trupurile lor, n-au fost vătămaţi din pricina focului. Mai mult 
chiar, s-au arătat mai puternici decît aurul, că focul nu i-a topit, ci i-a 
lăsat întregi. Și doar nimic nu putea rezista acelei văpăi, hrănită mereu 


16. III Regi, 19, 8—13. 

17. III Regi, 17, 22. 

18. III Regi, 18, 1. 

19. III Regi, 17, 1. 

20. IV Regi, 4, 8 

21, IV Regi, 4, 42—44. 

22. IV Regi, 4, 393—A41. 

23. Silicat natural, hidrat de calciu și magneziu cu țesătură fibroasă, rezistent la 
temperatură înaltă (cf. NPL, la cuvint). 

24, Dan., 1, 8—16. 

cu catran, cu smoală și cu vreascuri, care ieșea afară din cuptor ca la 
patruzeci și nouă de coţi, că distrugea totul din jur, mistuind mulţi hal- 
deeni. Dar cei trei tineri, pentru că au intrat în cuptor întovărășiţi de 
post, au călcat în picioare focul acela cumplit și au respirat, în acea 
văpaie mare, aer plăcut și răcoros. Pentru ce ? Pentru că au fost hrăniţi 
de post! Focul n-a îndrăznit să se atingă nici de părul capului lor 3%, 


VII 


Daniil, «bărbatul doririlor» 2, care n-a mîncat piine și n-a băut apă 
trei săptămîni %, cînd a fost aruncat în groapa cu lei, a învăţat și pe 
lei să postească2, Ca și cum i-ar fi fost trupul făcut din piatră sau din 
altă materie tare, leii n-au putut să-și înfigă dinţii în el. Postul a călit 
trupul lui Daniil ca pe o călitură de fier, încît, ajungind de mebiruit, leii 
nici n-au deschis gura împotriva sfîntului, 

Postul a stins puterea focului, postul a închis gurile leilor. Postul 
trimite rugăciunile la cer, dîndu-le aripi în drumul lor spre înălțime. 
Postul este creşterea caselor, mama sănătăţii, pedagogul tinereţii, po- 
doaba bătrinilor, tovarăș bun de drum celor ce călătoresc, tovarăș cre- 
dincios al soţilor. Bărbatul nu pune la îndoială cinstea casei sale cînd 
vede că femeia lui postește ; nici femeia nu se topește de gelozie cînd 
bărbatul său sfințește postul. Cine şi-a împuţinat bunurile casei cind a 
postit 2 Numără astăzi bunurile pe care le ai în casă și numără-le și 
după ce-ai postit. Nu va lipsi nimic din cele din casă din pricina pos- 
tului. Nici o vietate nu-și plinge moartea. Nicăieri nu-i sînge, pentru 
că pîntecele cel neînduplecat n-a mai dat nici o poruncă împotriva vie- 
tăţilor. Cuţitul bucătarilor s-a liniștit; masa se mulțumește cu cele ce 
răsar singure din pămînt. i E 

Sabatul a fost dat iudeilor «ca să se odihnească vita ta şi robul 
tău», spune Scriptura 2. Postul să fie odihnă slugilor, care te slujesc în 
toată vremea ! Odihnește-ţi bucătarul! DX libertate celui ce-ţi slujește 
la masă! Oprește mîna celui ce-ţi toarnă vin! Să contenească odată și 
cel meșter la facerea feluritelor dulciuri ! Să se liniştească odată și casa 
de zgomote nenumărate, de fum, de mirosuri de fripturi, de cei ce alear- 
gă în sus și în jos, care slujesc pîntecelui ca unui stăpîn neînduplecat ! 
Și cei care percep impozite îngăduie cîteodată supușilor să aibă puțină 
libertate. Deci să dea și pîntecele puţină odihnă gurii! Să facă pînte- 
cele cu noi un armistițiu de cinci zile, el care totdeauna cere și nicio- 


25. Dan., 3, 24—50, 

26. Dan., 9, 23; 10, 11. 
27. Dan., 10, 2. 

28. Dan., 6, 16—22. 

29. Ieş., 20, 10. 

dată nu încetează; el care ia astăzi și mîine nu-și aduce aminte. Cînd 


pîntecele e plin, dă lecţii de înfrînare; cînd e gol, uită de lecţiile date. 


VIII 


Postul nu știe ce-i camăta. Masa celui ce postește nu miroase a 
procente. Pe orfanul celui ce-a postit nu-l înăbușă datoriile părintești 
ca niște șerpi care se încolăcesc în jurul lui. Mai mult, postul îi dă 
prilej de bucurie. După cum setea face plăcută băutura, iar foamea, cînd 
se ivește, face ca masa să fie dorită, tot așa și postul înveselește pe cel 
ce mănîncă, Că postul, așezindu-se la mijloc şi întrerupînd necontenita 
desfătare cu mîncăruri, face să ţi se pară mîncarea nespus de plăcută, 
ca ceva mou și necunoscut. Deci, dacă voiești să-ţi fie masa dorită, pri- 
mește schimbarea pe care o aduce postul! Dar tu, cuprins de pofta de 
a mînca mumai bunătăţi, ai distrus, fără să-ţi dai seama, pofta de min- 
care. Din dorința de plăcere, ai alungat plăcerea. Da, nici un lucru nu 
este atit de dorit încît să n-ajungă de disprețuit, dacă te desfătezi ne- 
contenit de el. Că ne bucurăm mai mult de acele lucruri pe care le do- 
bîndim mai rar. La fel și Creatorul nostru a făcut ca prin schimbarea 
pusă de El în viaţă să ne bucurăm de cele ce ne dăruiește. Nu vezi că 
și soarele este mai strălucitor după trecerea nopţii, privegherea mai 
dulce după somn, iar sănătatea mai dorită după boală? Și masa deci 
este mai plăcută după post. Aceasta atît pentru cei bogaţi şi cu masa 
îmbelșugată, cît și pentru cei care au o masă sărăcăcioasă și întîm- 
plătoare. . 


IX 


Teme-te de pilda bogatului ! 3 Masa îmbelșugată, de care s-a des- 
fătat tot timpul vieţii lui, l-a aruncat în focul gheenii. Se pîrjolea în 
văpaia cuptorului, nu pentru că era învinuit de nedreptate, ci de prea 
multă mîncare și desfătare. Ca să stingem acel foc, avem nevoie deci 
de apă. 

Dar postul nu-i folositor numai pentru viața de dincolo, ci-i folo- 
sitor chiar pentru trupul nostru. Trupurile cele mai sănătoase se îmbol- 
năvesc și-și schimbă starea sănătăţii, fiindcă firea obosește și nu poate 
suporta povara unei sănătăţi prea înfloritoare. Vezi dar, ca nu cumva 
scuipînd acum apa, să dorești mai tirziu o picătură, ca bogatul din Sfînta 
Evanghelie ! Nimeni nu s-a îmbătat cu apă. Pe nimeni nu l-a durut 
capul vreodată că a fost îngreuiat de apă. Nimeni n-a avut nevoie de 
picioare străine dacă a trăit bînd apă. Nimănui nu i s-au împleticit pi- 
cioarele, nimănui nu i-au ajuns mîinile netrebnice, dacă au fost adă- 


30. Luca, 16, 19—31. 

pate cu apă. Că greutatea mistuirii, urmare de neinlăturat pentru toți 
cei care mănîncă prea multe bunătăţi, dă naștere în trup la boli necru- 
țătoare. Faţa celui ce postește îţi inspiră respect; nu-i îmbobocită de 
roşeaţă neruşinată, ci-i împodobită cu o paloare pe care-i zugrăvită în- 
frînarea. Ochiul celui ce posteşte este blind, mersul măsurat, fața se- 
rioasă, neturburată de ris nestăpinit. Cel ce postește este măsurat la 
cuvînt și curat la inimă. 

Adu-ţi aminte de sfinţii cei din veac «de care lumea nu era vred- 
nică, care au pribegit în cojoace, în piei de capră, lipsiţi, strimtoraţi, 
îndurînd rele» *. Imită viaţa lor, de cauţi soarta lor! Ce l-a odihnit pe 
Lazăr în sînurile lui Avraam 2% Oare nu postul? Viaţa sfintului loan 
Botezătorul a fost un post 3%. N-a avut pat, n-a avut masă, n-a avut pă- 
mint de arat, n-a avut bou de arătură, n-a avut grîu, n-a avut brutar, 
n-a avut nimic din cele ce sînt de trebuință pentru întreţinerea vieţii. 
„Pentru aceasta «nici nu s-a ridicat cineva mai mare decit Ioan Botezăto- 
rul din cei născuți din femei» 3, Pe Pavel, pe lingă alte virtuţi, l-a urcat 
la al treilea cer şi postul, pe care-l numără între laudele cele pentru ne- 
cazuri. Dar mai presus de toate pi.dele spuse pină acum este Domnul 
nostru, Care a întărit prin post trupul luat pentru noi 3, Astfel, întărit 
prin post, a primit în El ispitele diavolului și ne-a învăţat ca prin post 
să ne pregătim și să ne exercităm pentru luptele ce le vom da împo- 
triva ispitelor, iar prin foame să facem de rușine pe potrivnic. Că dia- 
volul, din pricina Dumnezeirii Domnului, n-ar fi putut să se apropie de 
EI, dacă Domnul nu s-ar fi coborit prin foame pînă la slăbiciunea firii 
omenești. Înainte de a se înălța ia ceruri, însă, s-a atins iarăși de miîn- 
care %, ca să ne încredinţeze că trupul Său a înviat. 

Tu, însă, nu încetezi să te îngraşi şi să pui carne pe tine! Lași 
ca mintea să se topească de foame și nu-ți pasă deloc de învăţăturile 
cele miîntuitoare și făcătoare de viaţă ! Nu știi oare că după cum pe 
cîmpul de luptă ajutorul dat unora din luptători duce la înfrîngerea 
dușmanilor lor, tot așa și cel care face pofta trupului luptă împotriva 
duhului, iar cel care dă ajutor duhului robește trupul ? Duhui şi trupul 
sint potrivnici unul altuia, ne spune Pavel 3%. Deci, dacă vrei să-ţi în- 
tărești mintea, domesticește-ţi trupul prin post. Acest înţeles îl au cu- 
vintele Apostolului: «Cu cît se strică omul nostru cel din afară, pe 


31. Evr., 9, 37—38, 
32. Luca, 16, 23. 
33. Matei, 3, 4. 

34. Matei, 11, 11. 
35. Matei, 4, 1—1l. 
36. Luca, 24, 43. 
37. Gal., 5, 17. 

atît se înnoiește omul cel dinăuntru» % şi: «Atunci sînt puternic cînd 
sînt neputincios» %. 

Pentru ce nu vrei să dispreţuiești mîncărurile cele stricăcioase ? Pen- 
tru ce nu vrei să doreşti masa cea din împărăţia cerurilor, pe care ţi-o 
pregătește postul de aici ? Nu știi oare că prin mîncare nemăsurată în- 
graşi "viermele ce te va chinui ? Care om îndestulat cu hrană îmbelșu- 
gată și trăit într-o necontenită desfătare a primit vreun har duhovni- 
cesc ? Moisi, ca să primească a doua oară legea, a trebuit să mai pos- 
tească o dată. Ninevitenii, dacă n-ar fi pus şi vitele la post, n-ar fi scă- 
pat de nenorocirea ce-i ameninţa %. Ale căror oase au rămas oare în 
pustie ? Oare nu ale acelora care doreau să mănince carne ?4!: Aceia, 
atita vreme cît s-au mulţumit cu mana și cu apa din piatră, au învins 
pe egipteni, au mers pe mare și în seminţiile lor nu era bolnav 2, Dar 
cînd și-au adus aminte de căldările cu cărnuri %, cînd s-au întors, prin 
poftele lor, în Egipt, n-au mai văzut pămîntul făgăduinţei. Nu te înfri- 
coșează pilda aceasta ? Nu te cutremuri oare de grozăvia lăcomiei, care 
te poate lipsi de bunătăţile nădăjduite ? Nici înțeleptul Daniil n-ar fi 
văzut vedeniile, de nu-și făcea prin post mai curat și mai luminat su- 
fletul. Mîncărurile grase ridică în sus un fel de aburi întunecoși, care, 
ca un nor des, împiedică luminile Sfîntului Duh să se coboare asupra 
minţii, Da, și îngerii au o mîncare ! Și mîncarea lor este pîinea, că spune 
profetul : «Piine îngerească a mîncat omul» %. Mîncarea lor nu e nici 
carnea, nici vinul, nimic din cele atit de rivnite de cei robiţi pîntecelui. 
Postul este o armă împotriva oștirii dracilor, că spune Domnul: «Nea- 
mul acesta nu iese decît prin rugăciune și prin post» %. 

Atit de mari sînt bunătăţile ce le avem de pe urma postului ! Îmbui- 
barea, însă, este cel dintii pas pe calea destriului. Odată cu petrecerea, 
cu beţia și cu mîncărurile pregătite cu multă grijă, vine şi tot felul 
de desfrînare dobitocească. Din pricina poftei odrăstite în suflet de pe 
urma îmbuibării cu mîncare și cu vin, oamenii ajung ca niște armăsari 
înverșunați %. Legăturile nefirești dintre oameni sînt datorate beţivilor ; 
ei caută pe femeie în bărbat şi pe bărbat în femeie. Postul, dimpotrivă, | 
cunoaște măsura chiar în căsnicie ; și, osîndind lipsa de măsură chiar 
în cele îngăduite de lege, lasă răgaz potrivit stăruinței în rugăciune. E, 


38. II Cor., 4, 16. 
39. II Cor., 12, 10. 
40. Iona, 3, 3—9. 
41. Num,, 14, 37. 
42. Ps., 104, 37. 
43. leş., 16, 3. 

44. Ps., 77, 25. 

X 


Dar nu mărgini folosul postului numai la îndepărtarea de mincare ! 
Adevăratul post stă în îndepărtarea de păcate. «Dezleagă orice legătură 


a nedreptăţii» *. Treci cu vederea insulta ce ţi-a pricinuit aproapele,+ 


iartă-i păcatele ! «Nu postiți în judecăți și în certuri» %. Nu mănînci car- 
ne, dar măniînci pe fratele tău! Te abţii de la vin, dar nu-ţi stăpinești 
ocările ! Postești toată ziua, aștepți să vină seara, ca să măniînci, dar 
iți cheltuiești toată ziua în judecăţi! «Vai de cei ce se îmbată, dar nu 
de vin !» %. Mînia este o beţie a sufletului ; îl face pe om fără de jude- 
cată ca și vinul. Tristeţea este și ea o beţie, că turbură mintea. Frica, 
cînd ia naştere fără de motiv, este o altă beţie. «Miîntuie sufletul meu 
de irica vrăjmașului», spune Scriptura 5%. Și, ca să spun pe scurt, fiecare 
din stările sufletești, care turbură mintea, poate să fie numită pe bună 
dreptate beţie. Gîndește-te la omul mînios cît este de beat de patimă! 
Nu mai este stăpin pe el însuși; nu se mai cunoaște pe el și nici nu 
cunoaște pe cei de faţă; ca într-o luptă de noapte, pune mîna pe tot 
ce apucă, se năpustește asupra tuturor, spune ce-i vine la gură; nu 
poate fi oprit; înjură, lovește, ameninţă, se jură, strigă, plesnește. Fugi 
de această beţie, dar nu primi nici beţia pricinuită de vin! Nu căuta să. 
bei vin înainte de a începe postul! Să nu-ţi servească beţia călăuză 
spre post. Beţia nu este ușă spre post, nici avariția ușă spre dreptate, 
nici desfrînarea uşă spre castitate, şi, ca să spun pe scurt, nu se poate 
intra la virtute prin viciu. Altă ușă duce la post! Beţia duce la desfriu. 
La post duce cumpătarea. Attleiul, înainte de a se duce la întreceri, se 
exercitează ; cel care postește, înainte de a posti, se înfrîinează. Nu te 
deda, beţiei înainte de aceste cinci zile de post, ca și cum ai vrea să-ţi 
scoţi paguba pentru zilele cîte vei posti şi ca şi cum ai vrea să înșeli 
pe Legiuitor.: Te ostenești zadarnic. dacă-ţi chinuiești trupul, dar nu-ţi 
tămăduiești viciul. Cămara în care, prin beţie, îți depozitezi vinul este 
nesigură; torni într-un vas găurit. Vinul curge, luiîndu-și drumul său, 
iar la fund rămîne păcatul. Sluga fuge de la un stăpîn bătăuș; tu, însă, 
rămii în slujba vinului, deşi te lovește în cap în fiecare zi. Măsura cea 
mai bună pentru băutul vinului este trebuinţa trupului. Dacă vei depăși 
hotarele acestei măsuri, a doua zi te vei scula cu capul greu, neodihnit, 
ameţit, cu gura plină de miros greu de vin; ţi se va părea că toate 
se învirt în jurul tău, că toate se dlatină. Beţia aduce somn, fratele 
morții, dar şi o veghere, care se aseamănă cu visurile. 
47. Isaia, 58, 6. 
48. Isaia, 58, 4, 

XI 


Ştii oare cine este Cel pe Care ai să-L primeşti cînd te împărtășeșşti ? 
Este Cel Care ne-a făgăduit : «Eu și Tatăl Meu vom veni la el şi la el 
vom locui» 5i, Pentru ce I-o iei înainte cu beţia și închizi intrarea Stă- 
pinului ? Pentru ce îndemni pe dușman să ocupe mai dinainte intrările 
tale ? Beţia nu primește pe Domnul; beţia alungă Duhul Sfînt. Fumul 
alungă albinele, beţia alungă harurile duhovnicești. 

Postul este podoaba orașului, stabilitatea pieţii, pacea caselor, sal- 
varea averilor. Vrei să vezi noblețea postului 2 Compară seara de as- 
tăzi cu cea de miine! Vei vedea orașul schimbat într-o liniște adincă 
din turburat și zvăpăiat cum era. Aş dori ca ziua de astăzi să se ase- 
mene cu ziua de miine în sfinţenie, iar zilei de mîine să nu-i lipsească 
nimic din veselia zilei de astăzi. 

lar Domnul, Care ne-a adus pînă în aceste zile, să ne dea nouă, 
ca unor luptători, să arătăm, în aceste lupte premergătoare, statornicia 
și tăria imimii noastre, spre a ajunge la ziua hotărită a încunumării. Acum, 
cu încununarea prăznuirii mîntuitoarelor patimi, iar în veacul ce va 
să fie la dreapta judecată a lui Hristos, cu încununarea răsplătirii fap- 
telor isăviîrşite de noi în viaţă, că Lui se cuvine slava în veci, Amin. 


51. Ioan, 14, 23. 

Cuvîntul II 


l 


«Îndemnaţi, preoţi, pe popor, zice Domnul. Grăiţi la urechile Ieru- 
salimului»!. Îndestulătoare este puterea cuvîntului să mărească celor ze- 
loși rîvna, iar celor leneși și trîndavi să le deștepte zelul. De aceea ge- 
neralii, cînd pornesc oștirea la război, ţin soldaţilor, înainte de înce- 
perea luptei, cuvîntări de îmbărbătare; iar îndemnul lor are atita pu- 
tere, încît adeseori îi face pe mulți să dispreţuiască moartea. Tot așa și 
profesorii de gimnastică și antrenorii, cînd duc pe atleți în arene, ca să 
ia parte la întreceri, le ţin lungi cuvintări de necesitatea ostenelilor 
pentru dobîndirea coroanelor, iar în urma acestor discursuri mulți au 
fost convinși să-și pună în primejdie trupurile de dragul victoriei. 

Trebuie să ţin, dar, și eu un cuvînt de îndemn, cînd îi pornesc pe 
ostașii lui Hristos la lupta împotriva nevăzuţilor dușmani, cînd pregă- 
tesc pe atleţii credinţei să dobîndească, prin înfrînare, cununile dreptății. 

Ce cuvînt de îmbărbătare să vă ţin ? 

Cei care se pregătesc de război și cei care se exercitează în arenă 
trebuie să-și întrețină bine trupul cu mîncare îmbelșugată, pentru că 
au de înfruntat mari oboseli, dar cei care au de luptat «nu împotriva 
singelui şi a cărnii, ci împotriva începăloriilor, împotriva stăpîniilor, 
împotriva stăpînitorilor întunericului acestuia, împotriva răutății» ?, tre- 
buie să se exercite, în vederea luptei, prin înfrînare și prin post. Unt- 
delemnul îngrașă pe atlet, iar postul întărește pe cel credincios. Cu cît 
vei împuţina mai mult greutatea trupului, cu atit vei face ca sufletul 
să strălucească de sănătate duhovnicească. Biruinţa asupra dușmanilor 
celor nevăzuţi n-o dobiîndești cu puterile trupului, ci cu răbdarea su- 
fletului şi cu suferirea necazurilor. 


1. Isaia, 40, 1. 2. 
2. Eles., 6, 12. 

Pentru cei ce postesc de bună voie, postul le este folositor tot tim- 
pul, pentru că demonii nu îndrăznesc să atace pe cel ce postește, iar 
îngerii, păzitorii vieţii noastre, stau cu plăcere lîngă cei care-și cură- 
țesc sufletul cu post. Dar cu mult mai folositor este postul acum, cînd 
predicarea postului s-a vestit în toată lumea. Că nu-i insulă, nu-i con- 
tinent, nu-i popor, nici chiar în părţile cele mai îndepărtate ale lumii, 
în care să nu se fi predicat postul. Soldaţi, drumețţi, corăbieri, negustori, 
cu toții au auzit de această poruncă a postului și o primesc cu bucurie. 
Să nu rămînă, deci, nimeni netrecut în catalogul celor ce postesc! În 
el sînt trecute toate neamurile, toate virstele și toate dregătoriile. 

În fiecare biserică îngerii înscriu pe cei ce postesc. Ia aminte, dar, 
ca nu cumva din pricina unei mici plăceri ce ţi-o dau bucatele, să su- 
leri.paguba de a nu fi înscris de înger, fugind dinaintea celui care în- 
rolează ostași. E mai mică primejdia cînd un soldat aruncă pavăza și 
fuge decit atunci cînd un creștin aruncă postul, arma cea tare și pu- 
ternică. 

Eşti bogat ? Nu insulta postul, socotindu-l nevrednic să stea cu tine 
la masă! Nu-l alunga cu necinste din casa ia, biruit de desfătare, ca 
nu cumva postul să te învinuiască înaintea Legiuitorului posturilor, Care, 
prin pedeapsa ce-ţi va da, să te supună la un mut mai aspru post. Să- 
racul să nu ia în bătaie de joc postul care altădată a fost tovarășul de 
casă şi de masă al săracului. Femeile să postească şi ele, că şi lor le 
este postul tot atit de potrivit și de firesc ca și respiraţia. Copiii să fie 
adăpaţi cu apa postului, ca și plantele bine crescute. Bătrinilor le este 
ușor postul pentru că de mult s-au obișnuit cu e?. Călătorilor postul 
le este tovarăş bun de drum; îi face ușori și sprinteni, pe cînd îmbui- 
barea îi sileşte să ducă poveri, să poarte în spate greutăţile cu care 
s-au desfătat. Cind soldaţii pleacă ia luptă într-o ţară îndepărtată iau 
cu ei alimentele de trebuință hranei, nu plăcerii. lar noi, care pornim 
la luptă cu dușmanii nevăzuţi, care ne grăbim spre patria cea de sus, 
nu trebuie oare să ne mulțumim numai cu cele de trebuință hranei su- 
fletului, mai ales că sîntem necontenit pe cîmpul de bătaie ? 


HI 


Îndură, dar, toate suferințele, ca un bun ostaș! Luptă-te după toate 
regulile luptei, ca să fii încununat, știind bine cuvintele apostolului: 
«Tot cel ce se luptă se întrînează de Ia toate» 5. 


3. 1 Cor., 9, 25. 

Am să vă spun un gind ce mi-a venit acum în minte. Merită să-l 
cunoaşteţi. Soldaţilor li se mărește raţia de hrană pe măsura eforturilor 
ce le depun; ostașilor duhovnicești, cu totul dimpotrivă : cel care are 
mai puţină hrană, acela are mai mare dregătorie. Coiful nostru este al- 
tul decit coiful soldaţilor ; al lor este din aramă, al nostru din nădejdea 
cea mîntuitoare +; pavăza lor este din lemn sau din piele, a noastră, 
pavăza credinţei 5. Noi ne îmbrăcăm cu platoșa dreptăţii $; ei poartă o 
cămașă de zale. Avem și noi o sabie cu care ne apărăm, sabia Duhului ?, 
ei, o sabie de fier. Tot aşa, nu același fel de hrană face tăria celor două 
oștiri ; pe noi ne întăresc dogmele credinţei, pe soldaţi, îmbuibarea pin- 
tecelui. 

Scurgerea anului ne-a adus în aceste zile de post mult doriie. Să le 
primim cu dragoste, ca pe miște doici bătrine, cu care Biserica ne-a 
alăptat spre evlavie. Cînd vrei, deci, să postești, nu te posomori ca iu- 
deii, ci veseleşte-te, după cum scrie la Evanghelie 8. Nu plinge că-l va 
fi foame pîntecelui, ci veselește-te împreună cu sufletul de destătările 
cele duhovnicești. Știi ce spune apostolul: «Trupul poftește împotriva 
Duhului, iar Duhul împotriva trupului» 9. Şi pentru că unul se împotri- 
vește celuilalt, să tăiem plăcerile trupului, spre a mări tăria sufletului, 
pentru ca, biruind prin post patimile, să ne încununăm cu cununile în- 
frînării. 

IV 


Pregătește-te, dar, să fii vrednic de sfințenia postului. Să nu strici 
înfrînarea cu beţia. Să nu spui: «Să mă îmbăt astăzi, pentru că de mîine 
am cinci zile de post !». E un gind rău și viclean. Nimeni nu-si aduce 
în casă amante şi desfrînate cînd vrea să se căsătorească. Femeia luată 
cu cununie nu suferă să locuiască sub același acoperiș cu desfrinatele, 
Tot așa şi tu ! Cînd aştepţi postul, nu băga mai înainte în trupul tău beţia, 
femeie desfrinată, femeia tuturor, mama nerușinării, rizăreaţa, zăpăcita, 
cea gata la tot felul de necuviinţe. Să nu imtre postul şi rugăciunea 
într-un suflet pîngărit de beţie! Domnul primeşte înlăunirul locașuri- 
lor sfinte pe cel ce postește; pe cel beat, însă, îl alungă ca pe un pin- 
gărit și nelegiuit. Dacă mîine vii duhnind și împuţit de vin, cum să so- 
cotesc post beţia ta ? Să nu-ţi închipui că te ţin de rău că n-ai băut vin 
bun şi curat! Nu, ci că ești pingărit de vin! în care ceată te așezi ? 
Între beţivi sau între postitori 2 Beţia din ziua trecută te trage la ea, iar 


4. 1 Tes., 5, 8. 

5. Efes., 6, 16. 

6. Efes., 6, 14. 

7. Eies,, 6, 17. ş 
8. Matei, 6, 16. 17. i 
9. Gal., 3, 17. 

ziua de azi îţi spune că e post. Beţia te ţine în miinile ei ca un rob; 
şi nu-ţi va da drumul, că are dovezile de nezdruncinat ale robiei tale: 
mirosul vinului, care a rămas în tine ca într-un butoi. Și nu-ţi va fi de 
nici un folos prima ta zi de post, pentru că în tine sînt încă rămășițele 
beţiei. Cînd pîrga nu-i bună, poţi arunca tot rodul. «Beţivii nu vior moș- 
teni împărăția lui Dumnezeu» W. Ce folos ai dacă începi postul cu be- 
ţia ? Ce folos mai ai de post, dacă beţia te alungă din împărăţia lui Dum- 
nezeu ? Nu vezi că cei mai iscusiţi maeștri de călărie pun la post caii 
de curse înainte de începerea alergărilor ? Tu, însă, cu bună ştire, mă- 
nînci peste măsură. Cu lăcomia ta întreci și dobitoacele. Cu un stomac 
încărcat nu poţi nici merge, nici dormi. Da, un stomac încărcat cu multe 
mâncăruri nu poate sta liniştit ; este silit necontenit să se frămiînte. 


vV 


Postul păzește pruncii, face curat pe tînăr tînăr, umple de vrednicie pe 
bătrin ; părul alb, împodobit cu postul, este mai vrednic de respect, Pos- 
tul este pentru femei podoaba cea mai potrivită; este frîu pentru oa- 
menii în floarea _Virstei, talismanul căsniciei, păzitorul fecioriei. Așa 
sînt binefacerile pe care le aduce postul în fiecare casă. 

Ce să mai spunem de înrîurirea pe care o are postul asupra vieţii 
de obşte a creştinilor ? Postul pune rînduială între toţi credincioșii; a- 
doarme strigătul, alungă cearta, aduce la tăcere înjurăturile. Dascălul 
nu potolește atît de repede gălăgia copiilor, cum potolește postul zgo- 
motul. S-a sculat oare cu chef cel ce a stat la o masă de post? La ce 
dansuri deșănţate a dat naștere postul ? Postul, ca un judecător aspru, 
goneşte risetele dezmăţate, cîntecele destrînate, dansurile deşuchiate. 
Dacă oamenii ar lua postul ca sfătuitor al faptelor lor, n-ar mai fi mici 
o piedică să domnească pacea adîncă în toată lumea ; nu s-ar mai răscula 
popoarele unele împotriva altora, nu s-ar mai bate oștirile. Dacă ar dom- 
ni postul nu s-ar mai făuri arme, n-ar mai fi tribunale, n-ar mai fi închi- 
sori ; pădurile și pustiurile m-ar mai avea tilhari, orașele denunţători, iar 
mările pirați. Dacă oamenii ar fi ucenicii postului, nu s-ar mai fi auzit, 
precum spune Iov, glasul celui care cere birul 11. Dacă postul ar cîrmui 
viaţa noastră, atunci viața n-ar mai fi atît de plină de plins şi de tristeţe. 
Postul i-ar fi învăţat pe toţi să se înfrîneze nu numai de la mîncare, dar 
să izgonească și iubirea de arginţi, lăcomia, precum şi orice viciu. Dacă 
păcatele acestea ar fi fost îndepărtate, n-ar mai fi fost vreo piedică de 
a avea pace deplină, de a fi lipsiţi de turburare sufletească. 


10. 1 Cor. 6, 10. 
11. Iov, 3, 18. 

VI 


Dar așa, cei care nu vor să postească, cei care urmăresc traiul bun 
ca pe singura fericire din viaţă, nu numai că adună asupra lor bogat 
roi de păcate, dar îşi distrug și trupurile. Să vezi cîtă deosebire va fi 
între feţele lor din astă seară şi cele de miine. În astă seară, buhăite, 
plesnind de sînge, pline de sudoare, cu ochii urduroși, obraznici, cu ve- 
derea turbure, din pricina fumurilor beţiei strînse înăuntrul lor. Miine, 
serioase, modeste ; își vor relua culoarea lor firească ; pline de chibzu- 
ială, cu vederea sigură, pentru că nu mai este vreo pricină care să 
le turbure activitatea. 

Postul ne face asemenea cu îngerii, ne face să locuim cu drepții, 
ne înțelepțeşte viața. Postul l-a făcut legiuitor pe Moisi. Samuil este 
rodul postului; Ana, mama lui, postind, s-a rugat lui Dumnezeu zicînd : 
«Adonai Doamne, Eloi Savaot, dacă căutînd vei căuta peste roaba ta 
şi îmi vei da sămînță de bărbat, îl voi da pe el dar înaintea Ta» 12; «Vin 
și sicheră nu va bea pînă în ziua morții lui» 15. Postul l-a alăptat pe ma- 
rele Samson. Atiîta vreme cit postul a însoțit pe Samson, dușmanii săi 
cădeau cu miile 14, smulgea din ţiţini porţile oraşelor 15, iar leii nu se 
puteau împotrivi puterii miinilor lui '6. Dar cînd s-a apucat de beţie și 
de desfriu, a fost prins cu ușurință de dușmani , a fost lipsit de ochi 18 
și a ajuns de batjocura copiilor celor de alt neam 1%. Prin post Ilie a în- 
Chis cerul trei ani și şase luni %. [lie, cînd a văzut că oamenii din pri- 
cina belșugului se desfrînează, i-a făcut, prin foamete, să postească fără 
voia lor. Așa a oprit păcatul, care se întinsese mult. Deci, prin post, 
Ilie a oprit păcatul lor, ca și cum ar fi folosit sabia sau focul, 


VII 


Săracilor, primiţi postul, tovarășul vostru de casă și de masă! Slu- 
gilor, primiţi postul, odihna necontenitelor voastre osteneli ! Bogaţilor, 
primiţi postul, doctorul care vă vindecă bolile ce vă vin din pricina 
prea multelor mîncăruri, postul care, prin schimbarea mîncărurilor, vă 
face mai plăcute bucatele de care vă săturaserăţi din obișnuința cu ele! 
Bolnavilor, primiţi postul, mama sănătăţii voastre ! Sănătoșilor, primiți 


12. 1 Regi, 1, |. 
13. Jud., 13, 14. 

14. Jud,, 15, 15—17. 
15. Jua., 16, 3. 

16. Jud,, 14, 5—6. 
17. Jud., 17, 1—20. 
18. Jud, 17, 21. 

19. Jud., 17, 2427 
20. III Regi, 17, 1. 

postul, păzitorul sănătăţii voastre ! Întreabă pe doctori, şi-ţi vor spune 
că este primejdioasă o sănătate prea mare. De aceea doctorii micşo- 
rează, prin post, greutatea trupurilor, pentru ca nu cumva, din pricina 
îngrăşării, să se curme puterea vieţii; cu bună ştiinţă doctorii micșo- 
rează cu postul îngrășarea trupului, ca printr-un nou fel de hrană să-i 
dea libertate trupului, iar stomacului putere. Postul este, dar, folositor 
tuturor oamenilor şi tuturor trupurilor; este potrivit pretutindeni : în 
case, în pieţe, noaptea, ziua, în orașe și în pustie. 

Așadar, pentru că postul ne dăruiește în toate împrejurările vieţii 
foloase atît de mari, să-l primim, după cuvîntul Domnului 2, cu bucurie, 
fără să ne întristăm ca fățarnicii și să arătăm, fără să ne prefacem, bu- 
curia sufletului. 

Socot că nu trebuie să mă străduiesc atît de mult ca să vă îndemn 
să postiţi, cît trebuie să vă îndemn să nu cădeţi astăzi în păcatul be- 
ției. Da, mulţi postesc fie din obicei, fie că se rușinează de alţii. Mă 
tem, însă, de beţie, pe care iubitorii de vin o păstrează ca pe o moște- 
nire părintească. Unii, lipsiţi de judecată, ca și cum ar pleca într-o că- 
lătorie îndepărtată, beau astăzi mult vin, ca să le ajungă pentru cele 
cinci zile de post. Dar nu știi oare că.pîntecele nu ţine ce bagi în el? 
Pintecele este un zaraf necinstit, cămară nesigură. Pui în el multe Lu- 
cruri, dar nu păstrează ce-i încredinţezi și face numai pagubă. Vezi ca 
nu cumva miine, cînd vei veni la biserică, după ce te-ai îmbătat azi, 
să ţi se spună cele citite acum. «Domnul zice: «N-am ales postul aces- 
ta !» %. Pentru ce amesteci, dar, cele ce nu se pot amesteca ? Ce părtășie 
este între beţie şi post? Ce legătură între beţie și înfrinare? Ce le- 
gătură între Biserica lui Dumnezeu şi templul idolilor 2% Biserica lui 
Dumnezeu este locașul în care locuiește Duhul lui Dumnezeu 4, iar tem- 
plu de idoli sînt cei care-și murdăresc trupul cu beţia. Ziua de astăzi 
este pridvorul postului. Cel întinat îm pridvor nu mai este vrednic să 
intre întru cele sfinte. Sluga care vrea să se împace cu stăpînul nu ia 
ca sprijinitor şi mijlocitor pe dușmanul stăpînului. Beţia este dușman al 
lui Dumnezeu; postul, început al pocăinţei. Deci, dacă vrei să vii la 
Dumnezeu, fugi de beţie! Fugi, ca nu cumva să te îndepărtezi şi mai 
mult de Dumnezeu, 

Dar pentru ca postul să fie vrednic de laudă, nu-i de ajuns numai 
să ne înfrinăm de la mîncăruri; trebuie să postim post primit și bine- 
plăcut lui Dumnezeu. lar postul adevărat este înstrăinarea de păcat, în- 


21. Matei, 6, 16—417. 
22. Isaia, 58, 5. 

23. II Cor., 6, 16. 
24. 1 Cor., 3, 16. 

frînarea limbii, oprirea mîniei, îndepărtarea de pofte, de birfeli, de min- 
ciună, de jurămîntul strîmb. Lipsa acestora este post adevărat. În ele stă 
postul cel bun. 


VIII 


Să ne destătăm în Domnul, cugetind la cuvintele Duhului și pri- 
mind poruncile şi învățăturile mîntuitoare, care ne îndreaptă sufletele. 
Să ne ferească Dumnezeu de postul cel cumplit, pe care și profetul se 
silește să-l îndepărteze prin rugăciune, zicînd : «Domnul nu va omori 
prin foamete sufletele drepţilor» 2%; şi: «N-am văzut pe cel drept pă- 
răsit, nici sămînţa lui cerşind pîine» %. În aceste cuvinte profetul n-a 
vorbit de piinile cele materiale, că știa că feciorii patriarhului Iacov 
se coboriseră în Egipt pentru pîine, ci de hrana cea duhovnicească, 
prin care omul nostru lăuntric se desăviîrșește. Să ne ferească, deci, 
Dumnezeu de postul cu care Domnul a ameninţat pe iudei: «Iată vin 
zile, zice Domnul, şi voi aduce peste pămîntul acesta foamete, nu foa- 
mete de pîine, nici sete de apă, ci foamete de a auzi cuvîntul Domnu- 
lui» 27, Dreptul Judecător a adus peste ei foametea aceea, pentru că a 
văzut că trupul lor se îngrășa și punea carne pe el, iar mintea le slăbea 
de lipsa hranei învățăturilor adevărului. 

În zilele ce vin, Duhul cel Sfînt vă va ospăta, cu bucurie, dimineaţa 
și seara. Nimeni să nu lipsească de bună voie de la acest ospăț duhov- 
nicesc, Să luăm parte cu toţii la paharul cel cumpătat pe care Înţelep- 
ciunea l-a umplut și ni l-a pus deopotrivă înaintea tuturor, ca fiecare 
să bea din el atita cît poate. Înţelepciunea «și-a amestecat paharul ei 
şi a junghiat jertfele ei»%, adică «hrana celor desăvirșiţi, ale căror 
simțuri sînt deprinse prin obișnuință să deosebească binele de rău» 2%. 
Cu această hrană săturîndu-ne din destul, să dea Dumnezeu să fim gă- 
siți vrednici a lua parte la veselia ospăţului Mirelui, în Hristos lisus 
Domnul nostru, Căruia slava și puterea în veci, Amin. 


25. Prov., 10, 13. 
26. Ps., 36, 25. 
27. Amos, 8, 1i. 
28. Prov., 9, 2. 
29. Evr., 5, 14. 

„«la aminte de tine însuţi» ! 


I 


Dumnezeu, Creatorul nostru, ne-a dat uzul vorbirii, ca să desco- 
perim unii altora simţămintele inimilor, şi, datorită naturii noastre co- 
mune, să facem cunoscute celorlalți oameni gîndurile noastre, rlindu-le 
la iveală ca din niște cămări ascunse ale inimii. Dacă am fi alcătuiți 
numai din suflet, ne-am înţelege unii cu alţii numai prin gîndire; dar 
pentru că suflelul nostru își zămislește gindurile în ascuns în trup, ca 
sub o perdea, este nevoie de cuvinte şi de nume ca să facem cunoscute 
cele aflate în adîncul nostru. Cînd gîndirea noastră e rostită, atunci este 
purtată de cuvint ca de o luntre, sirăbate aerul şi trece de la cel ce gră- 
ieşie la cel ce aude, Dacă e tăcere adincă și liniște, cuvîntul poposește în 
urechile ascultătorilor ca într-un port liniștit și nebiîntuit de vinturi ; 
dacă, însă, zgomotul făcut de ascultători suflă împotriva lui ca o furtună 
cumplită, atunci cuvîntul naufragiază, risipindu-se în aer. 

Faceţi așadar, prin tăcere, liniște cuvintelor mele. Poate că vă vor 
părea folositoare unele din gindurile aduse de cuvintele mele. 

Greu de prins este cuvintul adevărului și lesne poate scăpa celor ce 
nu sînt cu luare aminte. De aceea Duhul a rînduit ca el să fie scurt şi 
strîns, să spună mult în puţine cuvinte, ca prin scurtimea lui să poată 
fi uşor de ţinut minte. Că firesc este ca o cuviîntare bună să nu-și 
ascundă ideile în cuvinte obscure, dar nici să aibă idei de prisos și goale, 
care să nu atace tema în miezul ei. 

Aceste calităţi are și textul citit nouă adineauri din cărțile lui Moisi, 
de care își aduc aminte negreșit cei care au fost cu luare aminte la 
citirea lui, afară doar de a trecut neobservat pe lingă urechile voastre 
din pricina scurtimii sale. Iată textul: «Ja aminte de tine însuţi, ca nu 
cumva un cuvînt ascuns în inima ta să se preiacă în păcat» 2, 

Noi oamenii păcătuim ușor cu gîndul. De aceea Cel Care a zidit 
una cîte una inimile noastre 5, știind că cele mai multe păcate le săvîr- 


1. Deut., 15, 9. 
2. Deut., 15, 9. 
3. Ps., 32, 15. 

șim din imboldul gîndurilor noastre, a poruncit ca în primul loc mintea 
să ne fie curată. Și pentru că păcătuim ușor cu mintea, Dumnezeu ne 
cere să avem de ea mai multă purtare de grijă și pază. Că precum doc- 
torii cei prevăzători întăresc cu mult înainte, prin mijloace profilactice, 
părțile mai slabe ale trupurilor, tot așa și purtătorul obștesc de grijă 
și adevăratul doctor al sufletelor a prevăzut cu o pază mai puternică 
mai ales aceea parte a sufletului nostru pe care o știm mai înclinată 
spre păcat. Trupul, ca să săvirșească o faptă, are nevoie de timp, de 
prilej, de osteneli, de ajutători și de alte înlesniri ; inintea, însă, dă naş- 
-lere la gînduri într-o clipă şi le săvirșește fără oboseală, iar gîndurile 
cresc fără piedică și le e potrivită orice vreme. Se întîmplă uneori ca 
unuia dintre oamenii serioşi, mîndru de respectul ce i se dă pentru faptele 
lui, îmbrăcat pe dinafară în haina înfrinării, prin mișcarea nevăzută a 
inimii lui, să-i alerge mintea la locul păcatului, chiar cînd se află în 
mijlocul celor ce-l fericesc pentru virtutea lui; cu închipuirea a văzut 
cele pofitite, şi-a ticluit o întîlnire rușinoasă și, zugrăvindu-și lămurit 
plăcerea în cămara ascunsă a inimii sale, a săviîrșit păcatul înlăuntrul 
lui, fără de martori, necunoscut de nimeni, pînă va veni Cel Ce des- 
coperă cele ascunse ale întunericului. și vădește păcatele inimilor £, 
Fereşte-te, dar, ca nu cumva un cuvînt ascuns în inima ta să se prefacă 
în păcat, pentru că «cel ce se uită la femeie pentru a o poiti a şi să- 
vîrșit desfrinare în inima sa» 5. Da, păcatele săvirșite cu trupul sînt îm- 
piedicate de multe pricini ; dar cel ce păcătuiește cu gindul păcătuiește 
tot atit de repede pe cit a și gindit. Deci acolo unde căderea este grab- 
nică, acolo ni s-a poruncit să avem și pază mai puternică, De aceea, ni 
s-a spus: «Nu cumva un cuvînt ascuns în inima ta să se prefacă în 
păcat» $ Dar mai bine să venim la cuvintele care încep textul acesta ! 


II 


" «Ia aminte de tine însuţi I». Fiecare animal are, prin fire, de la 
Dumnezeu, Creatorul lumii, instinctul conservării fiinţei sale. De cer- 
cetezi temeinic totul, vei vedea că cele mai multe animale se feresc 
instinctiv de tot ce le vatămă şi iarăși, printr-o pornire naturală, se 
îndreaptă să mănînce numai ce le este folositor. Nouă, însă, Dumnezeu, 
învățătorul nostru, ne-a dat această mare poruncă ca noi să facem cu 
ajutorul raţiunii ceea ce animalele fac din instinct ; ne-a poruncit ca, 
pe cele săvîrșite de animale instinctiv, noi să le facem cu luare aminte 
Și cu o continuă supraveghere a gindurilor, ca să putem păzi cu străș- 


4, [ Cor., 4, 5. 
5. Matei, 5, 28. 
6. Deut., 15, 19. 

nicie darurile date nouă de Dumnezeu: să fugim de păcat, după cum 
animalele fug de ierburile otrăvitoare, să urmărim dreptatea, după cum 
ele caută iarba cea hrănitoare. «la aminie de tine însuți», ca să poţi 
deosebi ce-i vătămător de ce-i mîntuitor. 

Luarea aminte este dublă: una, prin care privim lumea înconjură- 
toare cu ochii trupului ; alta, prin care contemplăm pe cele nemateriale 
cu puterea raţională a sufletului. Dacă am spune că porunca «la 
aminte de tine însuţi» se referă la funcțiunea vizuală a ochilor, ne 
vom convinge îndată că e cu neputinţă. Într-adevăr, cum ar putea omul 
să se cuprindă cu ochiul cu totul pe sine? Ochiul nu poate să se vadă 
nici pe sine; nu ajunge să vadă creștetul capuiui, nu vede spatele, fața 
și nici cum sînt așezate măruntaiele înlăuntru. Și ar fi necucernic să 
spui că poruncile Domnului sînt cu neputinţă de indeplinit! Rămine 
deci să raportăm această poruncă la funcțiunea minţii. «Iu aminte de tine 
însuți», adică : analizează-te pe tine însuţi în toate privinţele! Să ai 
neadormit ochiul sufletului pentru paza ta, pentru că «prin mijlocul 
lațurilor treci»?; în multe locuri sînt înfipte de duşmanul tău curse 
ascunse; uită-te la toate cele din juru-ţi «ca să scapi din cursă ca o 
căprioară și din la ca o pasăre». Căprioara nu cade în curse pen- 
tru că are vederea pătrunzătoare. De aceea și numele ei de căprioară 
și l-a căpălat de la vederea ei pătrunzătoare?. Pasărea, la rindul ei, 
dacă e atentă, cu ajutorul aripilor ei ușoare, zboară mai presus de vi- 
cleșugurile vînătorilor. Vezi, dar, să nu pari mai nepricepui decit ani- 
malele cînd e vorba de propria-ţi pază! Păzește-te, să nu cazi în curse 
și să ajungi pradă diavolului, «vînat de el spre a face voia lui» !0. 


III 

«la aminte de tine însuți», adică: Nu lua seama nici la cele aie 
tale, nici la cele din jurul tău, ci numai la tine însuţi, Altceva sîntem 
noi înșine, a.tceva cele ale noastre și altceva cele din jurul nostru. 
Suiletul şi rațiunea sintem noi înșine, întrucît am fost făcuţi după 
chipul Creatorului. Trupul și simţurile sale sînt cele ale noastre. Ave- 
rile, artele și meseriile sînt cele dimprejurul nostru. 

— Ce spune deci această poruncă ? 

—- Nu lua aminte la trup, nici nu urmări cu orice chip binele irupu- 
lui: sănătatea, frumuseţea, destălarea cu plăceri, viața lungă; nu 
admira averile, slava și pulerea; nu socoti mare lucru pe cele ce sini 


7. Înț. Sir., 9, 18. 
8. Prov., 6, 5. 
9. În limba greacă cuvîntul «căprioară» — dopxac derivă de la verbul dipxcuat, 
care înseamnă : a avea privirea pătrunzătoare. 
10. 11 Tim., 2, 26. 

în slujba acestei vieţi trecătoare, ca nu cumva prin rivna pentru ea să 
dispreţuiești viața ta cea adevărată, ci ia aminte de tine însuţi, adică 
de sufletul tău. Pe el împodobește-l, de el poartă de grijă, pentru ca 

rin luarea aminte să fie îndepărtată toată întinăciunea venită peste 
el din pricina răutăţii, să fie curăţit de toată rușinea provenită de pe 
urma păcatului, să fie împodobit și să strălucească cu toată frumuseţea 
virtuţii. Cercetează-te pe tine cine eşti, cunoaşte-ţi firea ta! Cunoaște 
că trupul tău e muritor, iar sufletul nemuritor! Cunoaște că viaţa. 
noastră este dublă: una, proprie trupului, iute trecătoare; alta, în- 
rudită cu sufletul, fără de sfirșit. «Ia aminte, deci, de tine însuţi» ! Nu 
te alipi de cele muritoare, ca și cum ar fi veșnice, nici nu disprețui pe 
cele veșnice, ca şi cum ar fi trecătoare. Nu te uita la trup, că este tre- 
cător, ci poartă grijă de suflet, de lucrul cel nemuritor !!. la seama cu 
toată luarea aminte de tine însuţi, ca să știi să împarţi fiecăruia 
ce-i de folos: trupului, hrană și îmbrăcăminte; suiletului, dogmele 
credinţei, creștere bună, deprinderea virtuţii, îndreptarea patimilor. Nu 
îngrășa mult trupul, nici nu căuta să pui pe dinsul multă carne, pentru 
că «trupul pofteşte împotriva duhului, iar duhul împotriva trupului, îm- 
potrivindu-se unul altuia» !?. la seama ca nu cumva îngrășind trupul 
să dai multă putere părţii celei rele din tine. După cum la talerele ba- 
lanţei de îngreunezi un taler, uşurezi pe celălalt, tot așa cu trupul și cu 
sufletul : mărirea unuia aduce negreșit micșorarea celuilalt. Dacă tru- 
pul e gras și îngreunat cu multă carne, mintea neapărat își îndeplinește 
slab şi neputincios funcțiunile sale; dacă, însă, suiletul e puternic și 
prin îndeletnicirea cu faptele și gîndurile bune se ridică la propria sa 
măreție, atunci e firesc ca starea trupului să se vestejească. 


IV 


Porunca de a lua aminte de tine însuţi este folositoare și bolnavi- 
lor, dar foarte potrivită şi celor sănătoși. Doctorii poruncesc celor bol- 
navi să ia aminte de ei înşişi şi să nu neglijeze nimic din cele ce slu- 
jesc la vindecarea lor. Tot așa şi Cuvintul, Doctorul sufletelor noastre, 
vindecă, cu acest mic ajutor, sufletul îmbolnăvit de păcat. 

«la aminte de tine însuţi», ca după mărimea păcatului să primești 
şi ajutorul tratamentului. Ți-i mare și greu păcatul ? Ai nevoie de po- 
căință adîncă, de lacrimi amare, de privegheri îndelungate și de post 
necontenit. Ţi-i ușor și mic păcatul ? Să-ţi fie şi căinţa la fel cu gre- 
șeala. Numai «ia aminte de tine însuţi», ca să cunoști cînd ţi-i sănătos 
şi cînd ţi-i bolnav sufletul. Că mulţi oameni, din pricina marii lor ne- 


11. Evidentă influenţa sfîntului Vasile asupra imnografiei, 
12. Gal., 5, 17. 

luări aminte, suferă de boli grele, boli de nevindecat; și nici aceia nu 
ştiu că sînt bolnavi. De asta mare este folosul acestei porunci chiar pen- 
tru cei sănătoși cu faptele. Deci aceeași poruncă tămăduiește şi pe cei 
bolnavi, dar desăviîrșește și pe cei sănătoși. 

Fiecare dintre noi, cei ce sîntem ucenici ai Cuvîntului, sîntem slu- 
jitorii uneia din slujbele poruncite nouă de Evanghelie. Că în casa cea 
mare, în Biserica aceasta, nu sînt numai tot felul de vase, de aur, de 
argint, de lemn și de lut 13, ci și felurite meserii. Că are casa lui Dum- 
nezeu, care este Biserica Dumnezeului celui viu 14, vînători, călători, 
arhitecţi, zidari, plugari, păstori, atleți, ostași. Porunca aceasta scurtă 
se potrivește tuturor acestora, îmboldind pe fiecare atît pentru a să- 
vîrşi cum trebuie meseria lui, cît și pentru a le stimula voinţa. Ești vî- 
nător, trimis de Domnul, Care a spus: «Iată Eu trimit vînători mulţi și 
ei îi vor vîna pe ei de pe orice munte» ? 15 Ia aminte, cu foarte multă 
grijă, să nu-ţi scape vînatul, ci să aduci la Mîntuitorul pe cei pe care, 
sălbăticiți de păcat, i-ai prins prin cuvîntul adevărului. Ești călător ? 
Eşti la fel cu cel care spune această rugăciune: «îndreaptă pașii mei» 16, 
la aminte de tine însuţi, să nu te rătăcești din drum, să nu te abaţi la 
dreapta sau la stînga. Mergi pe calea cea împărătească! Arhitectul să 
pună credinţei trainică temelie, care este Iisus Hristos 17. Zidarul să vadă 
cum zidește ! Nu cu lemne, cu iarbă, cu trestie, ci cu aur, argint și pie- 
tre preţioase 15. Eşti păstor ? Ia aminte să nu neglijezi ceva din îndato- 
ririle tale de păstor! Care sînt acestea? Pe cel rătăcit, întoarce-l, pe 
cel rănit, oblojește-l, pe cel bolnav, tămăduiește-l. Ești plugar ? Sapă de 
jur împrejur smochinul cel neroditor și dă-i toate îngrijirile ca să ro- 
dească 1%, Eşti ostaş?2 Suteră pentru Evanghelie?!, luptă lupta cea 
bună %: împotriva duhurilor răutăţii ?*, împotriva patimilor trupului la 
toată armătura lui Dumnezeu 2; nu te încurca în treburile vieţii ca să 
placi celui ce te-a înscris în oaste 25. Eşti atlet ? «Ja aminte de tine în- 
suți» ca nu cumva să calci legile atletice, că nimeni nu este încununat 


13. 1] Tim., 2, 20. 
14. 1 Tim. 3, 15. 
15. Ier,, 16, 15. 
16. Ps., 118, 133, 
17. 1 Cor., 3, 11. 
18. 1 Cor., 3, 12. 
19. Luca, 13, 8—9. 
20. II Tim., 2, 3. 
21. [1 Tim., 1, 8. 
22. 1 Tim, 1, 18. 
23. Efes., 6, 12. 
24, Eifes., 6, 13. 
25. II Tim., 2, 4, 

dacă nu luptă după lege %. Imită pe Pavel, care alerga, se lupta și 10- 
vea 2%. Și tu, ca un bun luptător, ai fixă privirea sufletului; acoperă 
părțile slabe ale trupului, apărîndu-te cu mîinile; fii cu privirea necon- 
tenit aţintită spre adversar! Cînd alergi, zoreşte spre cele dinainte *$; 
aleargă așa ca să primești premiul 2. Cînd lupţi, luptă împotriva duș- 
manilor nevăzuţi. Așa te vrea să fii toată viața această poruncă a Scrip- 
turii! Să nu cazi în luptă, să.nu dormi, ci să fii în frunte, cumpătat și 
cu luare aminte de tine însuţi. 


YA 


Nu-mi va ajunge ziua să povestesc cîtă putere are această poruncă 
din Scriptură și cît este de potrivită tuturor celor ce slujesc Evanghe- 
liei lui Hristos. «Ia aminte de tine însuți» | Fii treaz, sfătuiește-te, păzeș- 
te cele prezente, poartă grijă de cele viitoare! Nu părăsi, din pricina 
lenei, cele de faţă şi nici nu-ţi închipui că ai în mînă cele ce nu sînt și 
poate nici nu vor fi. Nu este oare o greșeală firească la tineri, datorită 
ușurătăţii minţii lor, de a socoti că au tot ce nădăjduiesc ? În liniștea 
nopții sau cînd au răgaz își fac planuri irealizabile şi, cu ușurătatea minţii 
lor, sînt purtaţi de colo-colo; își imaginează viaţă strălucită, căsătorie 
bogată, copii mulţi, bătrîneţi adinci, cinste de la toți oamenii. Apoi, pen- 
tru că nimic nu le poate opri nădejdile, se înalță cu mintea la cele mai 
măreţe situaţii pe care le pot avea oamenii: își închipuie că au să aibă 
case frumoase și mari, pline cu tot felul de obiecte de preţ; le încon- 
joară cu atîta pămînt cît imaginaţia lor deșartă poate să-l taie din tot 
pămîntul lumii, iar recoltele bogate ale acestor întinse domenii le strîng 
în hambare imaginare. La acestea mai adaugă cirezi de vite, mulțime ne- 
numărată de slugi, demnități politice, stăpînire peste popoare, conducere 
de oștiri, războaie, trofee și chiar demnitatea de împărat. Terminind toa- 
te acestea, prin plăsmuirile goale ale minţii lor, în nebunia lor mare, par 
că se și desfată de cele nădăjduite, ca și cum ar și fi prezente și le-ar sta 
la picioare. Același cusur îl au și leneșii, cînd visează, deși le este treaz 
trupul, 

Potolind, dar, această îngîmfare a minţii și înflăcărare a gîndurilor, 
și oprind ca prin un frîu nestatornicia minţii, Scriptura dă această mare 
și înțeleaptă poruncă: «Ia aminte de tine însuţi» ! Nu-ţi imagina cele ce 
nu există, ci întrebuinţează spre folosul tău cele ce sînt! 


26. [1 Tim., 2, 5. 
27. 1 Cor., 9, 26. 
28. Filip., 3, 13. 

29. 1 Cor., 9, 24. 

Cred, însă, că Legiuitorul a dat acest îndemn și ca să smulgă un alt 
cusur omenesc. În adevăr, fiecăruia îi place să se intereseze mai mult 
de treburile altuia decît de propriile lui griji. Și, ca să scăpăm de acest 
cusur, porunca spune: Încetează de a te interesa de păcatele altuia! 
Nu mai da răgaz gîndurilor să se ocupe de cusururile altora, ci «la amin- 
te de tine însuți», adică:  întoarce-ţi ochiul sufletului spre cercetarea 
propriilor tale cusururi. Da, mulţi oameni, după cuvîntul Domnului, văd 
paiul din ochiul fratelui, dar nu văd bîrna din ochiul lor 3%. Nu înceta 
deci de a te cerceta pe tine însuţi, ca să vezi dacă viaţa ta merge după 
poruncile Domnului ; dar nici nu te uita în jur la ceilalți oameni, ca să 
vezi dacă ai putea găsi vreo pată la cineva, aşa cum a făcut fariseul a- 
cela nesuferit şi îngîmfat, care stătea și-și dădea dreptate, iar pe vameș 
îl defăima 31, ci cercetează-te necontenit pe tine însuţi să vezi dacă nu 
cumva ai păcătuit cu gîndul, dacă nu cumva limba a alunecat, luînd-o 
înaintea minţii, dacă nu cumva ai săvîrșit cu mîinile ceva nesocotit. De 
vei găsi în viaţa ta multe păcate — și vei găsi negreșit, că ești om — 
spune ca vameșul: «Dumnezeule, milostiv fii mie, păcătosul» 3%. Aşa- 
dar, «la aminte de tine însuţi» ! 

Aceste cuvinte îţi vor fi de folos și dacă ai o stare înfloritoare și 
strălucită, iar viaţa ta se deapănă fără de piedică. Ele îţi vor îi un bun 
sfătuitor; îţi vor aduce aminte de nestatornicia lucrurilor omenești. lar 
dacă ești strîmtorat de nenorociri, cuvintele acestea îți vor răsuna la 
timp în inima ta. Ele te vor face să nu te înalţi cu îngîmfare mîndrindu- 
te fără margini, dar nici să cazi, de deznădejde, în mare descurajare. Te 
mîndrești cu bogăţia ? Te lauzi cu strămoșii ? Te fălești cu patria, cu 
frumusețea trupului și cu cinstea ce ţi-o dau oamenii? «la aminte de 
tine însuți», că ești muritor! «Pămînt eşti și în pămînt te vei întoarce» %. 
Priveşte la cei care înaintea ta s-au bucurat de aceeași viaţă străluci- 
tă! Unde sînt cei învestiți cu înalte demnități politice? Unde sînt 
retorii cei neîntrecuţi ? Unde sînt cei care organizau şi subvenţionau 
serbările populare ? Unde sînt străluciţii crescători de cai de curse, ge- 
neralii, satrapii, tiranii ? Nu sînt toţi pulbere ? Nu sînt toţi basm? Nu 
se reduce amintirea vieţii lor la cîteva oase? Uită-te în morminte și 
deosebește, dacă poţi, cine e sluga şi cine e stăpînul, cine e săracul şi 
cine e bogatul! %* Deosebește, de-ţi stă în putere, pe întemnițat de îm- 
părat, pe cel puternic de cel neputincios, pe cel frumos de cel urît! Dar 


30. Matei, 7, 3. 

31. Luca, 18, 11—12. 

32. Luca, 18, 13. 

33. Fac., 3, 19. 

34. Iarăşi un text care a influenţat imnografia. 

dacă ai să-ți aminteşti de firea ta omenească, n-ai să te miîndrești nici- 
cînd, ci ai să-ți aduci aminte de tine însuţi, dacă «iei aminte de tine 
însuți». , 


VI 


Iarăși, ești de neam prost și fără slavă, ești cel mai sărac dintre să- 
raci, fără casă, fără patrie, bolnav, lipsit de cele de trebuinţă zilei, plin 
de frică în faţa autorităţilor, disprețuit de toţi din pricina smereniei vie- 
ţii tale 2 Chiar Scriptura o spune: «Săracul nu poate suferi amenința- 
rea» 5%. Dar, nici nu-ţi pierde nădejdea, că n-ai nimic din cele rivnite 
de oameni! Dimpotrivă, gîndește-te și la bunătăţile pe care le ai de pe 
acum de la Dumnezeu, dar şi la cele ce-ţi sînt păstrate, prin făgăduinţă, 
pentru mai tîrziu. Mai întîi ești om, singurul dintre vieţuitoare făcut cu 
mîna lui Dumnezeu 3%. Oare, dacă judeci drept, nu-i de ajuns aceasta, ca 
să te bucuri cel mai mult că ai fost făcut de mîinile lui Dumnezeu, Cel 
Ce a creat totul? Mai mult încă: fiind făcut după chipul Creatorului 
tău, vei putea, printr-o bună vieţuire, să te înalți pînă la aceeași cinste 
cu îngerii. Ai primit suflet rațional. Cu el cunoști pe Dumnezeu. Cu min- 
tea contempli natura existenţelor ; cu ea, culegi fructul cel prea plăcut 
al înţelepciunii. Toate animalele de pe pămînt, domestice și sălbatice, 
toate cîte trăiesc în apă și cîte zboară prin văzduh, îţi sînt roabe și su- 
puse. N-ai inventat tu, omule, artele și meseriile ? N-ai întemeiat tu ora- 
şele ? N-ai născocit tu toate cîte-s de trebuinţă și cîte-s spre desfătare ? 
Nu-ţi sînt mările accesibile, datorită rațiunii tale ? Nu slujesc vieţii tale 
pămîntul și marea ? Nu-ţi arată văzduhul, cerul și corurile de stele or- 
dinea lor ? Pentru ce te superi că nu ai cal cu friu de argint? Ai, însă, 
soarele, care, prin alegarea lui cea iute, te luminează ca o făclie în fie- 
care zi! N-ai strălucirile argintului și ale aurului ? Ai, însă, luna, care, 
prin strălucirea ei, te scaldă cu nemăsurata ei lumină ! Nu umbli în tră- 
suri aurite 2 Dar picioarele tale îţi sînt cea mai potrivită trăsură! Pen- 
tru ce, dar, fericeşti pe cei cu punga plină, dar au trebuinţă de picioa- 
rele altora ca să se miște ? Nu dormi pe pat de fildeș? Ai, însă, pămîn- 
tul mult mai de preţ decît fildeșul, care-ţi face odihna dulce, somnul 
grabnic și lipsit de griji! Nu locuiești sub acoperiș de aur? Ai, însă, 
cerul care strălucește cu frumuseţile de nedescris ale stelelor! Și toate 
acestea sînt numai bunătăţile cele omenești date ţie de Dumnezeu ! Dar 
sînt altele și mai mari! Pentru tine, Dumnezeu între oameni %; pentru 

35. Prov., 13, 8. 


36. Fac., 2, 7. 
37. Ioan, 1, 14. 

tine, împărțirea Duhului % ; pentru tine, nimicirea morţii %; pentru tine, 
nădejdea învierii 4% ; eitira tine, poruncile dumnezetesii care-ţi  desă- 
vîrșesc viața; pentru tine, calea către Dumnezeu, prin îndeplinirea po- 
runcilor î1; pentru tine, pregătită împărăţia cerurilor; pentru tine, 
cununile dreptăţii 43 gătite ţie, celui ce pentru virtute nu fugi de oste- 
nelile virtuţii. 


VII 


Dacă vei lua aminte de tine însuţi vei găsi în jurul tău încă mai mul- 
te frumuseți și bunătăţi decît acestea. Te vei destăta cu cele ce ai şi nu te 
vei supăra de cele ce-ţi lipsesc. Să ai necontenit înaintea ochilor po- 
Tunca aceasta ! Îţi va fi de mare ajutor, De pildă: a pus miînia stăpînire 
pe gîndurile tale și, împins de furie, rostești cuvinte necuviincioase și 
faci fapte cumplite și sălbatice 2 Dacă vei lua aminte de tine însuţi, vei 
potoli mînia ca pe un mînz nesupus și neînfrînat, atingînd-o cu lovitura 
rațiunii ca și cum ai atinge-o cu o vargă; îţi vei stăpîni limba și nu-ţi 
vei îndrepta mîinile spre cel ce te-a miîniat. Iarăși : năvălesc pofte rele 
și, ca un tăun, îți aţîță sufletul spre porniri nestăpînite şi desfrînate ? 
Dacă vei lua aminte de tine însuţi, îți vei aminti că plăcerea de acum 
va avea sfirșit amar, că gidilirea de acum din trupul tău, pricinuită de 
plăcere, va naște viermele cel înveninat 44 care te va munci în veci în 
iad, și că înflăcărarea trupului va ajunge mama focului veșnic 4%. Ei bine, 
atunci plăcerile vor pleca îndată, fugărite; și minunată potolire și li- 
niște se va pogori în sufletul tău, așa cum se potolește gălăgia unor sluj- 
nice zburdalnice la sosirea unei stăpîne înțelepte. 

«la aminte, dar, de tine însuţi»! Cunoaște că o parte a sufletului 
tău este raţională și cugetătoare, iar alta, iraţională şi pătimașă. E firesc 
ca prima să conducă, iar cealaltă să asculte și să se supună raţiunii. Deci 
să nu lași ca rațiunea, fiind robită, să ajungă sclava patimilor, dar iarăși, 
nici să îngădui patimilor să se ridice Spanie raţiunii şi să ; pună stă- 
pînire pe suflet. 

Mai mult, luarea aminte și studierea atentă a propriei tale persoane 
te va conduce și la cunoașterea lui Dumnezeu. Dacă iei aminte la tine 
însuți nu mai ai nevoie să descoperi pe Creator în celelalte creaturi ; vei 
contempla în tine însuţi, ca într-un microcosmos, marea înţelepciune a 


38. Evr., 2, 4; Fapte, 2, 3. 
39. “1 Gor., 15, 26. 55, 
40. “1 Cor. 15, 12. 22 
41. Matei, 19, 17. 21. 
*: 42. Matei, 25, 34. 
43, II Tim, 4, 8. 
44. Isaia, 66, 24; Marcu, 9, 44. 46. 48, 
45. Matei, 25, 41. 

Creatorului tău. Din sufletul tău necorporal vei cunoaște că și Dumne- 
zeu este necorporal; că nu e circumscris în spaţiu, pentru că nici min- 
tea ta nu avea mai înainte ședere în spaţiu, ci ajunge în spaţiu prin uni- 
rea sa cu trupul. Vei crede că Dumnezeu este nevăzut, gîndindu-te la 
sufletul tău ; că și el nu poate fi văzut cu ochii trupului. Da, sufletul 
n-are nici culoare, nici formă, nici nu poate fi definit prin.vreo caracte- 
rizare materială, ci se cunoaște numai din funcțiunile sale. Tot așa și 
Dumnezeu ; nu căuta să-L înţelegi cu ajutorul ochilor, ci, îngăduindu-i 
minţii credinţa, caută să ai o înţelegere spirituală despre El! Admiră 
pe Meșter pentru chipul minunat prin care a legat sufletul tău cu trupul, 
încît sufletul să se întindă pînă la extremităţile trupului, făcînd unitare 
mădularele cele mai deosebite ale trupului. Gîndeşte-te la puterea pe 
care sufletul o dă trupului, la dragostea trupului pentru suflet: trupul 
primește de la suflet viaţa, iar sufletul de la trup, durerile. Gîndește-te ce 
minunate cămăruţe are sufletul pentru păstrarea cunoştinţelor! Cu- 
noştințele noi dobîndite nu întunecă pe cele mai de dinainte, ci sînt 
păstrate neamestecate şi clare, săpate în partea conducătoare a sufle- 
tului, ca într-o coloană de aramă. Gindește-te, apoi, că sufletul îşi pier- 
de propria frumuseţe dacă alunecă spre patimile trupului ; și iarăși, dacă 
se curăţă de urîţenia pricinuită de viciu, se înalţă prin virtute la ase- 
mănarea cu Creatorul. 


VIII 


Dacă vrei, după ce ai privit sufletul, privește și alcătuirea trupului 
şi admiră ce locaș potrivit a creat Dumnezeu sufletului. Dintre toate vie- 
ţuitoarele numai pe om l-a creat Dumnezeu cu facultatea de a sta drept. 
Ca să cunoști, din poziţia lui, că viaţa ta este o origine dumnezeiască. 
Toate patrupedele privesc la pămînt și sînt plecate spre pîntece; numai 
omul are privirea gata spre cer, ca să nu se îndeletnicească cu pîntecele, 
nici cu pasiunile cele de sub pîntece, ci să aibă toată pornirea lui spre 
înălțime. Apoi, aşezînd capul în partea cea mai de sus a trupului, a pus 
în el cele mai alese simţiri. Acolo sînt vederea, auzul, gustul și mirosul, 
așezate toate aproape unele de altele. Și cu toate că sînt înghesuite în- 
tr-un loc foarte îngust, nici una din ele nu împiedică funcțiunea celei din 
vecinătate 45. Ochii au luat locul cel mai înalt, ca nici una din părțile 
trupului să nu le stea în cale; stau sub o mică ieșitură a spriîncenelor 
și-și îndreaptă privirile drept înainte din cel mai înalt punct al trupului. 
Urechile iarăși nu se deschid în linie dreaptă, ci primesc sunetele din 
aer printr-un drum întortochiat. Și acesta-i tot semn de cea mai înaltă 


46. În rugăciunea de la tunderea părului de la slujba botezului, se simte influenţa 
sfîntului Vasile cel Mare. Pi 

înțelepciune ! Pe de o parte ca sunetul să pătrundă în ureche neîmpiedi- 
cat şi să răsune mai bine izbindu-se de cotiturile urechii, iar pe de altă 
parte să nu cadă în ureche ceva din afară spre a împiedica simțul auzu- 
lui, Uită-te şi la limbă! Cît e de moale și cît de ușor se întoarce şi într-o 
parte și în alta, ca prin varietatea mișcărilor ei să îndeplinească toate 
nevoile vorbirii ! Dinţii, la rîndul lor, sînt și organele vorbirii — că dau 
limbii sprijin puternic — dar şi slujitorii hranei, că unii o taie, iar alţii 
o făriîmițează. Şi așa dacă vei cerceta cu atenţia cuvenită şi toate ce- 
lelalte organe ale trupului, dacă vei cunoaşte bine cum este tras aerul 
în plămîni, cum este păstrată căldura în inimă, dacă vei cunoaște orga- 
nele mistuirii şi canalele prin care circulă sîngele, atunci din toate vei 
vedea adiînca înţelepciune a Creatorului tău și vei spune și tu ca profe- 
tul : «Minunată este ştiinţa Ta, mai presus de mine» 47. Aşadar, «ia amin- 
le la tine însuţi», ca să iei aminte la Dumnezeu, Căruia slava și puterea 
în vecii vecilor, Amin. 


47. Ps., 138, 6. 


